ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπoυ*

**ΔΕΛΤΙΟ ΤΥΠΟΥ  *23/9/2025***

***ΓΙΟΡΤΕΣ ΠΟΛΗΣ: ΣΥΝΑΝΤΗΣΗ ΜΕ ΤΗ ΣΥΓΓΡΑΦΕΑ ΣΤΕΦΑΝΙΑ ΡΟΥΛΑΚΗ ΚΑΙ ΠΑΡΟΥΣΙΑΣΗ ΤΟΥ ΣΥΝΟΛΟΥ ΤΩΝ ΕΡΓΩΝ ΤΗΣ***Την Τετάρτη 24 Σεπτεμβρίου στο Κέντρο Λόγου και Τέχνης “Ελένη Γλύκατζη Αρβελέρ”(Καλαντζάκου&Π.Πολεμιστών) στις 7:30 μ.μ., ο δήμος μας συναντά τη συγγραφέα Στεφανία Ρουλάκη, η οποία θα παρουσιάσει το σύνολο των έργων της με τίτλο “Στον Κήπο των λέξεων και των συναισθημάτων”.   
  
Η συγγραφέας και σύμβουλος ψυχικής υγείας θα μας μιλήσει για τη δύναμη των λέξεων, την επικοινωνία, τη γραφή ως μέσο δημιουργίας, έκφρασης και θεραπείας, για τα οφέλη της φιλαναγνωσίας, καθώς και για τα βιβλία της.  
  
Δίνουμε λόγο και βήμα στους ανθρώπους του πολιτισμού, στηρίζουμε την ανάγνωση, επενδύουμε στη μόρφωση!